عندي ٢٢ سنة. كنت بشتغل في فندق. كان ممل.
يوم من الأيام كان في نقاش بيني وبين نزيلة. سألتني "انت بتحب شغلك؟" كنت حزين عشان كنت عارف الإجابة. "لأ".
كان عندها ٧٤ سنة وادتني أجمل نصيحة افتكرها في حياتي كلها:
"انت لسه صغير قوي عشان تكره شغلك يا بني. روح اعمل باسبور وابدأ مغامرتك".
وده اللي عملته.
من وانا صغير كان نفسي اشوف أوروبا. ففي اليوم التاني طلعت الباسبور. وبعدها بأسبوع جبت تذاكر الطيارة.
كان مستحيل اخد اجازة طويلة. فقدمت استقالتي. مديري قالي اني مجنون. صحابي قالوا اني مش مسؤول. بس مخدتش في بالي من الكلام ده.
كانت أوروبا في الشتا. مش احسن وقت للسفر هناك. بس أوروبا في الشتا رخيصة جداً.
حزمت كام كتاب، كاميرا، ٤ قمصان، ٢ بنطلون، جاكيت، جوانتي، ٢ جزمة مشي، حاجات حلوة وموسيقى عشان اديها للناس.
كان معايا فلوس قليلة. مشيت ومشيت. رحت جبال عالية ومدن كبيرة.
شفت غروب جميل. سمعت احسن موسيقيين (ببلاش). اكتشفت ان لسه في حب في الدنيا. عرفت ان الشروق مش دايماً ازرق او اصفر. ساعات بيختلطوا.
قضيت ٢٢ يوم وصرفت ١٥٠٠ دولار (شامل تذاكر الطيران). اللي عملته عشان اوفر فلوس:
١. استخدمت Couch Surfing.
٢. كلت عيش بـ٢٠ سنت.
٣. رحت Burger King عشان اخد شيبسي ومية ببلاش.
٤. اتعلمت اطبخ.
٥. اتكلمت مع ناس محلية. دايماً بيعرفوا فين الحاجات الحلوة والرخيصة.
٦. رحت بس المتاحف المجانية (في England بس).
لحد دلوقتي في حياتي، مكنش عندي فكرة واضحة ازاي اتعامل مع حياتي. دلوقتي عندي. عايز اكون مصور عشان الهم الناس بصوري.
شكراً للسفرة دي. شكراً للست دي.
عشان يوفر فلوس، هو _.
عاش في فنادق كل عيش وهامبرجر اشتغل طباخ حاول يدور على اماكن حلوة ورخيصة